Līgums Nr.2020/2.3.27.1/31

## *Par Rucavas novada pašvaldības grants ceļu pārbūvi*

|  |  |
| --- | --- |
| Rucavas novada Rucavas pagastā  | 2020. gada 5.februārī |

**Rucavas novada dome,** reģ. Nr. LV 90000059230, adrese “Pagastmāja”, Rucava, Rucavas pagasts, Rucavas novads, LV - 3477, tās domes priekšsēdētāja Jāņa Veita personā, kurš darbojas pamatojoties uz Nolikumu un likumu „Par pašvaldībām”, turpmāk šī līguma tekstā saukts Pasūtītājs no vienas puses,un

**SIA “A-Land”**, reģ. Nr. 52103037961, juridiskā adrese Līvas iela 5, Liepāja, LV-3411, tās valdes priekšsēdētāja Andra Šervinska personā, kurš rīkojas saskaņā ar uzņēmuma Statūtiem, turpmāk tekstā saukts Pārdevējs, no otras puses (Pircējs un Pārdevējs, kopā un atsevišķi tekstā saukti Puses/Puse), pamatojoties uz atklāta konkursa “Rucavas novada grants ceļu pārbūve Eiropas Lauksaimniecības fonda lauku attīstībai un Lauku attīstības programmas pasākuma „Pamatpakalpojumi un ciematu atjaunošana lauku apvidos” ietvaros” (Iepirkuma identifikācijas Nr. RND 2019/1) rezultātiem, un ņemot vērā Rucavas novada domes 28.12.2017. lēmumu (prot.Nr.20; 4.7.) “Par pārbūvējamo grants ceļu un to posmu apstiprināšanu atklātam projektu iesniegumu konkursam “Pamatpakalpojumi un ciematu atjaunošana lauku apvidos”” un 25.07.2019. lēmumu (prot.Nr.11; 6.) “Par aizņēmumu Valsts Kasē projekta “Rucavas novada pašvaldības grants ceļu pārbūve” Nr.19-02-A00702-000026 realizēšanai”, noslēdz šo līgumu (turpmāk – Līgums) par sekojošo:

1. Līgumā lietotie termini

* 1. Būvobjekts – Rucavas novada pārbūvējamie grants ceļi Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros.
	2. Būvprojekts - SIA “Global Projekt”, reģistrācijas Nr.40103524162, izstrādātie būvprojekti, pasūtījuma Nr.2019/2.3.27.2/65.
	3. Autoruzraugs - Būvprojekta dokumentācijas autora pārstāvis, būvspeciālists, kurš saskaņā ar noslēgto autoruzraudzības līgumu veic autoruzraudzību, atbilstoši [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069) – Haralds Rutkovskis, sertifikāta Nr.3-01290*.*
	4. Būvuzraugs - būvspeciālists vai būvkomersants, kurš veic būvdarbu būvuzraudzību, atbilstoši Ministru kabineta 2014.gada 19.augusta noteikumiem Nr.500 “Vispārīgie noteikumi”, un nodrošina Pasūtītāja tiesības un intereses būvdarbu veikšanas procesā - Ilmārs Dubults, sertifikāta Nr.5-02862.
	5. Būvdarbu vadītājs - sertificēts būvspeciālists, kuru ieceļ Izpildītājs un kura pienākums ir nodrošināt būvdarbu vadīšanu un būvdarbu kvalitatīvu izpildi atbilstoši Būvprojektam, Līgumam, iepirkuma nolikumam, ievērot citus būvniecību reglamentējošos normatīvos aktus un būvizstrādājumu izmantošanai noteiktās tehnoloģijas, pārstāvēt Izpildītāju attiecībās ar Pasūtītāju. Būvdarbu vadītājam ir pienākums atbilstoši plānotajiem darbiem atrasties Būvobjektā, nodrošināt, ka būvdarbos tiek izmantoti tikai Būvprojektam atbilstoši materiāli un būvizstrādājumi, kuriem ir atbilstību apliecinoši dokumenti, pēc Būvuzrauga pieprasījuma sniegt detalizētu informāciju par Būvdarbu izpildē izvēlētajām metodēm, pēc būvinspektora pieprasījuma iesniegt dokumentāciju. Būvdarbu vadītājs ir Jānis Jākobsons, sertifikāta Nr.4-04978, tālrunis xxxxxx.
	6. Tāme – Līgumam pievienotās Izpildītāja aizpildītās Darbu daudzumu saraksti - izmaksu tāmes, atbilstoši Būvprojektam.
	7. Būvdarbu pieņemšana – Rucavas novada pārbūvējamo grants ceļu Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros būvdarbu izpildes nodošana Pasūtītājam, Būvdarbu pieņemšanas – nodošanas akta un Būvobjekta pieņemšanas – nodošanas akta parakstīšana. (Akts par būves pieņemšanu pastāvīgā ekspluatācijā).
	8. Pasūtītāja pārstāvis ar Līgumu saistītu jautājumu risināšanā no Rucavas novada domes – Santa Korna, tālr. xxxxxx, e-pasts: santa.korna@rucava.lv, attiecībā uz būvdarbu izpildi izpilddirektors Edgars Bertrams, tālr. xxxxxxx, e-pasts: edgars.bertrams@rucava.lv.
	9. Pasūtītāja pārstāvis - ar Līgumā paredzēto būvdarbu tehnisko uzraudzību ir Rucavas novada domes būvinspektors Uģis Cepurītis, tālr.xxxxxx, e-pasts: ugis.cepuritis@rucava.lv.

2. Līguma priekšmets

* 1. Pasūtītājs ir veicis iepirkuma procedūru “Rucavas novada grants ceļu pārbūve Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros”, atbilstoši Publisko iepirkumu likumam (turpmāk tekstā – Iepirkums).
	2. Pasūtītājs uzdod un Izpildītājs ar savu darbaspēku, tehniskajiem līdzekļiem un materiāliem veic būvdarbus Būvobjektā saskaņā ar Līgumu, atbilstoši Latvijas Republikas Būvniecības likumam, [Ministru kabineta 2014.gada 19.augusta noteikumiem Nr.500 "Vispārīgie būvnoteikumi"](http://likumi.lv/doc.php?id=269069), Ministru kabineta 2014.gada 14.oktobra noteikumi Nr.633"Autoceļu un ielu būvnoteikumi" un citiem Latvijas Republikā spēkā esošajiem normatīvajiem aktiem, turpmāk tekstā – Būvdarbi.
	3. Būvdarbi sevī ietver visus Līgumā un Būvprojektā noteiktos nepieciešamos būvdarbus, būvniecības vadību un organizēšanu, būvniecībai nepieciešamo materiālu un iekārtu piegādi, Būvobjekta nodošanu, izpilddokumentācijas sagatavošanu un citas darbības, kuras izriet no Līguma vai Būvprojekta.
	4. Līgums tiek īstenots projekta Eiropas Savienības Eiropas Lauksaimniecības fonda lauku attīstībai (ELFLA) un Lauku attīstības programmas (LAP) pasākuma „Pamatpakalpojumi un ciematu atjaunošana lauku apvidos” ietvaros.

3. Līguma izpildes kārtība un nosacījumi

* 1. Izpildītājs būvdarbu izpildi uzsāk 5 (piecu) darba dienu laikā pēc Būvobjekta pieņemšanas-nodošanas akta parakstīšanas, ar kuru Izpildītājs uzņemas atbildību par Būvobjektu.
	2. Izpildītājam Būvdarbi jāpabeidz un atbilstoša dokumentācija jāiesniedz, tai skaitā Līguma 8.5.punktā noteiktais garantijas laika nodrošinājums, 180 (viens simts astoņdesmit) kalendāro dienu laikā no līguma abpusējās parakstīšanas dienas.
	3. Izpildītājs, izpildot Būvdarbus, ievēro Būvprojektu. Izpildītājs atzīst, ka Būvprojekts ir korekts un skaidrs un ka to var īstenot atbilstoši Līguma noteikumiem, nepārkāpjot normatīvo aktu prasības.
	4. Atbilstoši Publisko iepirkuma likuma 63.panta ceturtajai daļai, Izpildītājām jāiesniedz būvdarbos iesaistīto Apakšuzņēmēju sarakstu, ja tādus paredzēts iesaistīt, kurā norādīt Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norādīt arī piegādātāja apakšuzņēmēju apakšuzņēmējus. Līguma izpildes laikā Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju, kas tiek vēlāk iesaistīts būvdarbu veikšanā.
	5. Pasūtītājs nenodrošina Izpildītāju ar Būvdarbu izpildei nepieciešamajiem resursiem (elektroenerģija, ūdens, kanalizācija un tml.). Nepieciešamos resursus Izpildītājs nodrošina pats par saviem līdzekļiem.
	6. Pasūtītājs un Izpildītājs Līguma izpildes gaitā būvdarbu organizatorisko jautājumu risināšanai rīko sanāksmes, kurās piedalās Izpildītāja pārstāvis, Pasūtītāja pārstāvis, Būvuzraugs un Autoruzraugs. Sanāksmē var piedalīties arī citas personas. Sanāksmes tiek sasauktas vienu reizi divās nedēļās, ja vien Puses nav vienojušās par citu sanāksmes sasaukšanas kārtību. Sanāksmes norisi nodrošina Būvuzraugs, Pusēm ir pienākums nodrošināt pārstāvju piedalīšanos sapulcēs.
	7. Izpildītājs līdz katra mēneša 5.datumam iesniedz saskaņošanai Pasūtītājam aktu par ikmēneša faktiski izpildītiem būvdarbiem, ko ir apstiprinājis Būvuzraugs. Pasūtītājs 5 (piecu) darba dienu laikā no akta saņemšanas brīža veic izpildīto Būvdarbu iepriekšēju apskati.
	8. Ja iepriekšējās apskates laikā tiek konstatēti defekti, nepabeigti Būvdarbi u.tml., tiek sastādīts defektu akts, un tiek noteikts termiņš trūkumu novēršanai. Pozitīva atzinuma saņemšanas gadījumā, Pasūtītājs paraksta faktiski izpildīto Būvdarbu pieņemšanas – nodošanas aktu.
	9. Akts par faktiski izpildītiem Būvdarbiem ir pamats maksājumu izdarīšanai saskaņā ar Līguma noteikumiem, taču tas neierobežo Pasūtītāja tiesības noraidīt ar aktu pieņemtos Būvdarbus, veicot Būvobjekta pieņemšanu.
	10. Pēc būvlaukuma sakārtošanas tiek organizēta Būvobjekta nodošana un atbilstošas dokumentācijas sagatavošana un parakstīšana, kā arī tiek parakstīts Būvobjekta pieņemšanas – nodošanas akts. Iepriekšējās apskates Būvdarbu pieņemšanas – nodošanas akta parakstīšana neatbrīvo Būvnieku no atbildības par Būvdarbu defektiem, kuri atklājas pēc Būvobjekta pieņemšanas ekspluatācijā.
	11. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju, gadījumos, kad ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami.
	12. Būvniekam jānodrošina Eiropas Savienības fondu publicitātes un vizuālās identitātes prasību ievērošana atbilstoši „Eiropas Savienības fondu 2014.-2020.gada plānošanas perioda publicitātes vadlīnijas Eiropas Savienības fondu finansējuma saņēmējiem”, atbilstoši vadlīnijas sadaļai “Obligātās publicitātes prasības” 4.1.2.punkta nosacījumiem (*vadlīnijas atrodamas adresē):*

[*http://www.esfondi.lv/upload/00-vadlinijas/vadlinijas\_2015/ES\_fondu\_publicitates\_vadlinijas\_2014-2020\_13.07.2015.pdf*](http://www.esfondi.lv/upload/00-vadlinijas/vadlinijas_2015/ES_fondu_publicitates_vadlinijas_2014-2020_13.07.2015.pdf).

* 1. Izpildītājs 3 (*trīs*) darba dienu laikā pēc Būvobjekta nodošanas – pieņemšanas akta parakstīšanas dienas Būvobjektā uzstāda 1 (*vienu*) pagaidu informatīvo plakātu. Informatīvā plakāta uzstādīšanas vieta jāsaskaņo ar Pasūtītāju. Izpildītājs nodrošina, ka pagaidu informatīvais plakāts Būvobjektā atrodas visu būvniecības laiku;
	2. Pagaidu informatīvais plakāta makets un materiāls pirms izgatavošanas jāsaskaņo ar Pasūtītāju.

4. Līguma summa un norēķinu kārtība

4.1. Līguma summa ir EUR 581561.65 (pieci simti astoņdesmit viens tūkstotis pieci simti sešdesmit viens euro 65 centi) un PVN 21% EUR 122127.95 (viens simts divdesmit divi tūkstoši simts divdesmit septiņi euro 95 centi), kopā EUR 703689.60 (septiņi simti trīs tūkstoši seši simti astoņdesmit deviņi euro 60 centi).

4.2. Pamatojoties uz Pievienotās vērtības nodokļa likuma 142.pantu “Īpašs nodokļa piemērošanas režīms būvniecības pakalpojumiem”, PVN apmaksu būvdarbiem veic Pasūtītājs (*būvniecības pakalpojumu saņēmējs*).

4.3. Līguma summa, PVN aprēķināta saskaņā ar Tāmi (3.pielikums), kas atbilst Izpildītāja iesniegtajam piedāvājumam dalībai iepirkumā, un tajā ietilpst visas ar Līgumā un Līguma pielikumos noteikto prasību izpildi saistītās izmaksas, tajā skaitā visas personāla izmaksas, nodokļi, kā arī visas ar Būvdarbu veikšanu netieši saistītās izmaksas. Līguma summa ir pilnīgi pietiekama, lai izpildītu Pasūtītāja prasības, un lai Izpildītājs izpildītu un nodotu būvdarbus Būvdarbu pieņemšanai Pasūtītājam saskaņā ar Līgumu.

 4.4. Tāmē noteiktās izmaksas paliek nemainīgas uz visu Līguma izpildes laiku, ja Pasūtītājs nemaina Būvprojekta dokumentāciju, izņemot gadījumu, ja Līguma darbības laikā Latvijas Republikā noteikti jauni nodokļi vai izmainīti esošie, kas attiecas uz izpildāmajiem darbiem.

4.5. Visi norēķini tiek veikti bezskaidras naudas norēķinu veidā *euro*.

4.6. Pasūtītājs veic ikmēneša samaksu, pārskaitot attiecīgo naudas summu uz Izpildītāja norādīto bankas kontu 30 (trīsdesmit) dienu laikā pēc abpusējas akta par ikmēneša faktiski izpildītajiem būvdarbiem, parakstīšanas un atbilstoša rēķina saņemšanas.

4.7. Maksājumi par izpildītajiem būvdarbiem notiek līdz samaksa sasniedz 80% (astoņdesmit procentus) no Līguma summas.

4.8. Pēc Būvobjekta pieņemšanas ekspluatācijā un pieņemšanas – nodošanas akta parakstīšanas un atbilstoša rēķina iesniegšanas Pasūtītājam, Pasūtītājs 30 (trīsdesmit) dienu laikā veic atlikušo gala maksājumu.

4.9. Puses vienojas, ka gadījumā, ja Pasūtītājam pienākas līgumsods saskaņā ar Līguma noteikumiem, Pasūtītājs ir tiesīgs to atskaitīt no Izpildītājam izmaksājamās samaksas.

5. Pušu saistības, tiesības un atbildība

5.1. Izpildītājs uzņemas:

5.1.1. Organizēt profesionālās civiltiesiskās atbildības apdrošināšanu atbilstoši normatīvo aktu prasībām un 3 (trīs) dienu laikā pēc līguma parakstīšanas iesniegt Pasūtītājam apdrošināšanas polises kopijas, uzrādot minēto dokumentu oriģinālus (piemēro, ja apdrošināšanas polise nav pievienota iepirkuma piedāvājumam);

5.1.2. veikt Būvdarbus saskaņā ar šī Līguma noteikumiem, nodrošinot savlaicīgu un kvalitatīvu Būvdarbu sniegšanu saskaņā ar šajā Līgumā un tā pielikumos norādītajiem nosacījumiem un termiņiem;

5.1.3. ievērot tīrību (organizējot būvgružu regulāru izvešanu), darba drošības, ugunsdrošības, satiksmes drošības prasības būvdarbu veikšanas laikā;

5.1.4. nodrošināt visas būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam;

5.1.5. Līguma izpildē izmantot materiālus, būvizstrādājumus un iekārtas, kādas ir noteiktas Piedāvājumā vai kādas ir iepriekš saskaņotas ar Pasūtītāju, un kādas pilnībā atbilst Būvprojektam. Izpildītājs apņemas ievērot materiālu un būvizstrādājumu ražotāja noteiktos standartus un instrukcijas;

5.1.6. pirms Būvobjekta pieņemšanas - nodošanas akta parakstīšanas, sakārtot Būvobjektu (tai skaitā, aizvākt būvgružus, inventāru un darba rīkus, neizmantotos materiālus, nepieciešamības gadījumā atjaunot zālāju un stādījumus blakus teritorijās u.tml.);

5.1.7. ievērot un izpildīt Pasūtītāja likumīgās prasības, kā arī regulāri saskaņot veicamo būvdarbu izpildi;

5.1.8. apmeklēt sanāksmes;

5.1.9. par saviem līdzekļiem nodrošināt Būvobjekta un Būvobjektā esošo materiālu, tehnikas un darba rīku saglabāšanu, Būvobjekta apsardzi (ja nepieciešams) visā būvdarbu izpildes laikā;

5.1.10. ja darbu veikšanu kavē klimatiskie apstākļi, kas neļauj tehnoloģiski pareizi veikt būvdarbus Būvobjektā, Izpildītājam ir pienākums ne vēlāk kā 5 (piecu) darba dienu laikā pēc minēto iemeslu konstatēšanas iesniegt Pasūtītājam ar Būvuzraugu saskaņotu aktu par tehnoloģisko pārtraukumu. Aktā jāraksturo klimatisko apstākļu ietekmes vērtējums attiecībā uz savu saistību izpildi saskaņā ar Līgumu. Paziņojumā jānorāda paredzamais līgumsaistību izpildes turpinājuma termiņš. Būvdarbus atļauts atsākt tikai tad, kad laika apstākļi atbilst tehnoloģiskajām prasībām; pēc Pasūtītāja pieprasījuma iesniegt meteoroloģiskā dienesta izziņu vai tamlīdzīgu dokumentu, kas apliecina būvniecībai nelabvēlīgu laika apstākļu esamību;

5.1.11. Izpildītājs uzņemas pilnu atbildību par savu nolīgto apakšuzņēmēju darbību Būvobjektā, patstāvīgi organizēt savu nolīgto apakšuzņēmēju darbu, kā arī veikt izpildīto būvdarbu kontroli un pieņemšanu. Norēķinus ar apakšuzņēmējiem kārtot patstāvīgi. Garantēt, ka ar tā nolīgtajiem apakšuzņēmējiem noslēgto Līgumu noteikumi nebūtu pretrunā ar Līgumu.

5.1.12. Izpildītājs nodod Būvobjektu ar pieņemšanas – nodošanas aktu un pievieno būvdarbu garantijas laika nodrošinājuma dokumenta oriģinālu, kredītiestādes izsniegtu garantiju vai apdrošināšanas sabiedrības līgumu, polisi vai citu dokumentu, uz kura pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama būvniecības darbu defektu novēršanai, ja Izpildītājs atteicies veikt būvniecības darbu defektu novēršanu garantijas laikā.

5.2. Pasūtītājs uzņemas:

5.2.1. veikt samaksu Līgumā noteiktajā kārtībā;

5.2.2. savlaicīgi veikt Izpildītāja veikto būvdarbu pieņemšanu un sniegt attiecīgus komentārus un papildinājumus vai pretenzijas Līgumā noteiktajā veidā un termiņos;

5.2.3. saņemt atļaujas būvdarbu uzsākšanai un izsniegt atbilstošus dokumentus Izpildītājam;

5.2.4. nodot Izpildītājam un pieņemt no Izpildītāja Būvobjektu, par ko starp Pusēm tiek parakstīti atsevišķi akti;

5.2.5. nozīmēt Būvuzraugu;

5.2.6. savu iespēju robežās sniegt Izpildītājam visu Līguma izpildei tieši nepieciešamo, Izpildītāja pieprasīto informāciju un dokumentāciju, kā arī informāciju, kuru Pasūtītājs vai Izpildītājs uzskatīs par nepieciešamu, nodot Līguma izpildes sekmēšanai;

5.2.7. nodrošināt Izpildītājam, tā personālam un transportam iespēju robežās un, cik tas ir atkarīgs no Pasūtītāja, netraucēti piekļūt Būvobjektam Līguma izpildei.

5.3. Izpildītājam ir tiesības piesaistīt iepirkumā norādītos apakšuzņēmējus, veikt apakšuzņēmēju nomaiņu, ievērojot nosacījumus, ko paredz Publisko iepirkuma likuma 62.pants.

5.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:

5.4.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

5.4.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;

5.4.3. piedāvātais Apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās Līguma vērtības, atbilst Publisko iepirkumu likuma 42.panta pirmajā vai otrajā daļā (atbilstoši Pasūtītāja norādītajam paziņojumā par līgumu vai Iepirkuma dokumentos) minētajiem pretendentu izslēgšanas gadījumiem;

5.4.4. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli, atbilstoši Iepirkuma dokumentos noteiktajiem piedāvājuma izvērtēšanas kritērijiem.

* 1. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
	2. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
	3. Izpildītājam jānodrošina, ka Apakšuzņēmējs tam uzticēto būvdarbu daļu nenodos tālāk bez Pasūtītāja rakstiskas piekrišanas.
	4. Izpildītājs ir atbildīgs pret Pasūtītāju un trešajām personām par visiem zaudējumiem, kuri radušies Izpildītāja nodarbināto Apakšuzņēmēju saistību izpildes ietvaros.

5.9. Pasūtītājam ir tiesības par saviem līdzekļiem veikt kontroli par šī Līguma izpildi:

 5.9.1. pieaicinot speciālistus un ekspertus,

 5.9.2. pieaicināt Būvprojekta autoru autoruzraudzības veikšanai, un Būvuzraugu.

5.10. Ar šo Līgumu Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas varētu aizkavēt savlaicīgu būvdarbu veikšanu un Līguma izpildi.

5.11. Ar šo Līgumu Puses apliecina, ka tām ir visas nepieciešamās pilnvaras un tiesības, lai slēgtu šo Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.

1. Līgumsods

6.1. Gadījumā, ja Izpildītāja vainas dēļ vai viņa Līguma izpildē iesaistītu trešo personu vainas dēļ Būvdarbi nav veikti pienācīgā kvalitātē, ko apliecina sastādītie akti un/vai būvdarbi nav nodoti (nav parakstīts pieņemšanas – nodošanas akts) Līgumā paredzētajā termiņā un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 0,05 % (piecas simtās daļas procenta) apmērā no Līguma kopējās summas (bez PVN) par katru nokavēto dienu, bet ne vairāk kā 10% no Līguma kopējās summas (bez PVN).

6.2. Gadījumā, ja Pasūtītājs nesamaksā Izpildītājam Līguma maksājumu paredzētajos termiņos Līgumā noteiktajā kārtībā un Izpildītājs pieprasa no Pasūtītāja maksāt Izpildītājam līgumsodu, Pasūtītājs maksā Izpildītājam līgumsodu 0,05 % (piecas simtās daļas procenta) apmērā no nesamaksātās summas (bez PVN) par katru nokavēto dienu, bet ne vairāk kā 10% no Līguma kopējās summas (bez PVN).

6.3. Gadījumā, ja Līgums tiek izbeigts pirms termiņa Izpildītāja vainas dēļ un Pasūtītājs pieprasa no Izpildītāja maksāt līgumsodu, Izpildītājs maksā Pasūtītājam līgumsodu 1% (viena procenta) apmērā no Līguma kopējās summas (bez PVN) neatkarīgi no paveiktā darba apjoma.

6.4. Līgumsoda samaksa neatbrīvo Puses no Līgumā noteikto saistību pilnīgas izpildes, izņemot Līguma 7.3. punktā noteiktajā gadījumā.

 7. Atbildība un riska pāreja

7.1. Katra Puse ir atbildīga par Līguma neizpildīšanu vai par to, ka Līgums nav izpildīts pienācīgi tās vainas dēļ.

7.2. Ja Puses Būvdarbu veikšanas laikā ar savu darbību vai bezdarbību rada zaudējumus otrai Pusei, vainīgai Pusei ir pienākums atlīdzināt otrai Pusei nodarītos zaudējumus pilnā apmērā.

7.3. Cilvēku traumu, tai skaitā Pasūtītāja darbinieku un/vai trešo personu, darbu, materiālu vai iekārtu un cita Pasūtītāja īpašuma bojāšanas vai iznīcināšanas risku uzņemas Izpildītājs, izņemot, ja tas rodas Pasūtītāja vainas dēļ.

7.4. Izpildītājs uzņemas Būvobjekta, veikto būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Būvobjekta pieņemšanas brīdi (pieņemšanas – nodošanas akta parakstīšanu).

8. Apdrošināšana un garantija

8.1. Izpildītājs par saviem līdzekļiem slēdz būvuzņēmēja un būvdarbu vadītāja civiltiesiskās apdrošināšanas līgumu. Civiltiesiskās apdrošināšanas līgumi jāuztur spēkā visu Būvdarbu un šajā līgumā noteikto būvdarbu garantijas laiku.

8.2. Apdrošināšanas limits nedrīkst būt mazāks nekā 19.08.2014. MK not. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un pašrisku ne lielāku kā EUR 1000.00 (viens tūkstotis *euro*, 00 centi).

8.3. Izpildītāja profesionālās civiltiesiskās atbildības apdrošināšanas polisē kā trešajai personai ir jābūt minētam – Pasūtītājam un tajā ir jābūt iekļautam apdrošinātāja apliecinājumam, ka apdrošinātājs neizmantos tam likumā “Par apdrošināšanas līgumu” piešķirtās tiesības izbeigt apdrošināšanas līgumu Izpildītāja maksātnespējas vai likvidācijas gadījumā.

8.4. Garantijas termiņš veiktajiem Būvdarbiem ir 3 (trīs) gadi no Būvdarbu pieņemšanas dienas.

8.5. Izpildītājs pēc Būvdarbu nodošanas (pieņemšanas – nodošanas akta) ne vēlāk kā 10 dienu laikā iesniedz Pasūtītājam Būvdarbu garantijas laika nodrošinājumu garantijas saistību izpildei ne mazāk kā 10 (desmit) % apmērā no izpildīto būvdarbu kopējās summas, ieskaitot PVN. Šajā punktā minētajai garantijai jābūt attiecinātai uz Līguma priekšmetu, kā labuma guvējs ir jānorāda Pasūtītājs, garantija jāuztur spēkā visu šajā līgumā noteikto garantijas laiku.

8.6. Izpildītājs ir atbildīgs par visiem Būvdarbu defektiem un tādējādi Pasūtītājam nodarītiem zaudējumiem, kas rodas vai var rasties visā Būvdarbu garantijas laikā.

8.7. Ja Pasūtītājs garantijas laikā konstatē bojājumus, par to tiek paziņots Izpildītājam nosūtot rakstisku pretenziju, norādot arī vietu un saprātīgu termiņu, kurā defekts ir jānovērš.

8.8. Izpildītājs uz sava rēķina novērš bojājumus vai citas nepilnības, kuras Būvobjektā vai Būvdarbos tiek konstatētas garantijas laikā pie pareizas Būvobjekta ekspluatācijas, un uz kurām ir attiecināma šajā Līguma sadaļā noteiktā garantija.

8.9. Ja Izpildītājs neveic Līguma 8.8. punktā noteiktās darbības, Pasūtītājs ir tiesīgs pieaicināt defekta novēršanai citu darbu izpildītāju un vērsties pie Izpildītāja Garantijas laika saistību izpildes nodrošinātāja un atbilstoši pieprasīt izmaksāt summu, kas ir nepieciešama defektu un bojājumu novēršanai (atbilstoši 5.1.12.apakšpunktam).

8.10. Puses vienojas, ka rakstiskā pretenzijā minēto defektu novēršanu un darbu izpildi pienācīgā kvalitātē apliecinās tikai Pušu parakstīts darbu pieņemšanas – nodošanas akts. Līdz šāda akta parakstīšanai uzskatāms, ka defekts nav izlabots un Būvdarbu garantijas laiks tiek pagarināts līdz defektu izlabošanas brīdim.

8.11. Ja Izpildītājs kavē un nepamatoti novilcina ierašanos Būvobjektā, kā arī laiku, kamēr būvdarbu defekts netiek izlabots, garantijas laiks tiek pagarināts uz defektu izlabošanas laika periodu. Strīdus gadījumā par garantijas laika pagarinājumu, tiek pieņemts, ka būvdarbu defekts bija jānovērš 15 darba dienās pēc rakstiskas pretenzijas saņemšanas dienas.

9. Nepārvarama vara

9.1. Puses nav atbildīgas par Līgumā noteikto saistību pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā pēc Līguma parakstīšanas, kurus nebija iespējams ne paredzēt, ne novērst (dabas katastrofas, stihiskas nelaimes, epidēmijas, avārijas, uguns nelaime, militārās akcijas vai blokāde, kā arī varas un pārvaldes institūciju rīcība, normatīvo aktu pieņemšana un stāšanās spēkā, kas būtiski ierobežo un aizskar Pušu tiesības un ietekmē uzņemtās saistības).

* 1. Ja Puse neinformē par šādiem apstākļiem otru Pusi 5 (piecu) darba dienu laikā, tā zaudē tiesības atsaukties uz šādu apstākļu esamību un ir atbildīga par otrai Pusei nodarītajiem zaudējumiem.
	2. Ja nepārvaramas varas apstākļi pastāv ilgāk par 1 (vienu) mēnesi, Puses ir tiesīgas atkāpties no šī Līguma izpildes, neatlīdzinot otrai Pusei radītos iespējamos zaudējumus.
	3. Nepārvaramas varas apstākļi ir jāpierāda tai Pusei, kura uz tiem atsaucas.

10. Līguma darbības termiņš

10.1. Līgums stājas spēkā pēc tā abpusējas parakstīšanas, un darbojas līdz Līgumā noteikto saistību pilnīgai izpildei.

10.2. Izpildītājs ir tiesīgs saņemt būvdarbu pabeigšanas laika pagarinājumu šādos gadījumos:

10.2.1. Pasūtītājs, vai viņa pilnvarota persona ir kavējusi vai apturējusi būvdarbu veikšanu no Izpildītāja neatkarīgu iemeslu dēļ;

10.2.2. Būvdarba veikšanu ir kavējuši būtiski Būvprojekta grozījumi, vai to neatbilstības, kas nav Izpildītāja projektētas vai radītas;

10.2.3. Pasūtītājs nav veicis maksājumus atbilstoši Līguma nosacījumiem;

10.2.4. Ja klimatiskie laika apstākļi būs nepiemēroti būvdarbu veikšanai, ar Pasūtītāja rakstisku atļauju Būvdarbiem var tikt noteikts tehnoloģiskais pārtraukums. Šādā gadījumā būvdarbu uzraudzības pabeigšanas beigu termiņš var tikt pagarināts par tehnoloģiskā pārtraukuma laiku.

11. Līguma vienpusēja izbeigšana

11.1. Līgums var tikt pārtraukts (lauzts) tikai šajā Līgumā noteiktajā kārtībā vai Pusēm savstarpēji vienojoties.

11.2. Pasūtītājs vienpusēji ir tiesīgs pārtraukt visu Līguma vai tā daļas izpildi, ja Izpildītājs:

11.2.1. Līgumā noteiktajā termiņā nav uzsācis būvdarbus;

11.2.2. Nepilda ar šo Līgumu uzņemtās saistības, tai skaitā neiesniedz nepieciešamos dokumentus;

11.2.3. neievēro Līguma noteikumus, Būvprojekta vai ar būvniecību saistīto normatīvo aktu prasības;

11.2.4. ar savām darbībām apdraud Būvobjektā esošo un/vai trešo personu drošību;

11.2.5. nespēj veikt darbus Līgumā noteiktajos termiņos;

11.2.7. ir atzīts par maksātnespējīgu.

11.3. Izpildītājs ir tiesīgs vienpusēji pārtraukt Līguma saistību izpildi, ja:

11.3.1. Pasūtītājs nepilda ar šo Līgumu uzņemtās saistības;

11.3.2. Ar savu rīcību apzināti traucē būvdarbu veikšanu un/vai Līguma saistību izpildi.

11.4. Līgumsaistību izpilde tiek izbeigta pirms termiņa, ja Puse, kura ierosina lauzt līgumu, otrai Pusei ir nosūtījusi rakstveida brīdinājumu-paziņojumu (ierakstītu pasta sūtījumu) par saistību neizpildīšanu, norādot saprātīgu termiņu pārkāpumu novēršanai, un vainīgā Puse noteiktajā termiņā nav novērsusi pārkāpumu.

11.5. Līguma pārtraukšana Līguma 11.2. punktā minētajā gadījumā neierobežo Pasūtītāja tiesības uz zaudējumu atlīdzību vai līgumsodu.

11.6. Ja Puses izmanto tiesības vienpusēji lauzt līgumu, Puses sastāda atsevišķu aktu par faktiski izpildīto būvdarbu apjomu un to vērtību. Pasūtītājs pieņem būvdarbus tādā apjomā, kādā tie ir veikti (un tos objektīvi ir iespējams pieņemt), atbilst Līgumam un ir turpmāk izmantojami.

11.7. Līguma pārtraukšanas gadījumā Izpildītājs pēc iespējas ātrāk vai arī noteiktajā datumā pārtrauc būvdarbus, veic visus pasākumus, lai Būvobjekts un veiktie būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz darbiem attiecināmo dokumentāciju, nodrošina, lai Izpildītāja personāls atstātu Būvobjektu, kā arī veic citas darbības, par kurām Puses ir vienojušās.

12. Līguma grozīšana un tehnoloģiskais pārtraukums

12.1. Līgumu var grozīt, papildināt vai mainīt Līguma nosacījumus, atbilstoši Latvijas Republikā spēkā esošajos normatīvajos aktos noteiktajām normām un Publisko iepirkumu likumam, noformējot rakstisku Pušu vienošanos, kas ar tās abpusēju parakstīšanu kļūst par šā Līguma neatņemamu sastāvdaļu. Līguma noteikumu izmaiņas vai grozījumi maina vai kā citādi groza Līguma saturu tikai un vienīgi tiktāl, cik par to tieši abas Puses vienojušās, izdarot attiecīgos grozījumus.

12.2. Tehnoloģiskais pārtraukums ir periods, kad Izpildītājs, no viņa neatkarīgu, objektīvu iemeslu dēļ ar Pasūtītāju saskaņotā periodā, neatrodas būvobjektā un neveic būvdarbus.

12.3. Pēc Pušu rakstiskas vienošanās var tikt paredzēts tehnoloģiskais pārtraukums, ja:

* 1. 12.3.1. Konkrētu būvdarbu izpildi tieši ietekmē nelabvēlīgi klimatiskie apstākļi, vai citi no Pasūtītāja un Izpildītāja neatkarīgi apstākļi, atbilstoši būvspeciālistu atzinumam;
	2. 12.3.2.Izpildītājam nav tiesību uz tehnoloģisko pārtraukumu, ja šajā punktā atrunātais šķērslis radies darbu izpildes gaitā, kad darbu pabeigšana Izpildītāja dēļ jau atpalikusi no termiņa, kas noteikts saskaņā ar būvuzņēmuma līgumu.
	3. 12.3.3.Tehnoloģisko pārtraukumu aprēķina tikai un vienīgi uz to laika posmu, kurā eksistē šajā punktā minētais šķērslis. Izpildītājam jādara viss iespējamais, lai līdz minimumam samazinātu tehnoloģisko pārtraukumu. Ja vien likumā vai citā normatīvajā aktā nav norādīts tieši pretējais, jebkura līguma izpildes pārtraukšanas nepieciešamība tehnoloģiskā pārtraukuma gadījumā pierādīšanas nasta gulstas uz Izpildītāju.
	4. 12.3.4.Pasūtītājs ir tiesīgs lūgt darbu izpildes tehnoloģisko pārtraukumu, ja darbu izpilde traucē citu Līgumu izpildi esošajā teritorijā vai līguma izpildes turpināšana ir neiespējama citu pamatotu, objektīvu un iepriekš neparedzamu apstākļu dēļ.

13. Domstarpības un strīdi

13.1. Jebkuras nesaskaņas, domstarpības vai strīdi, kas var rasties šī līguma izpildes gaitā vai atsevišķu tā punktu izpratnē, tiek risināti pārrunu ceļā, un to atrisinājums tiek noformēts rakstveidā.

13.2. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

13.3. Ja 14 (četrpadsmit) kalendāro dienu laikā atrisinājums nav panākts, strīds risināms Latvijas Republikas spēkā esošo normatīvo aktu vai saistošo starptautisko tiesību normu noteiktajā kārtībā tiesā. Šajā punktā noteiktais termiņš tiek aprēķināts no dienas, kad kāda no pusēm ir saņēmusi rakstisku pretenziju.

14. Citi noteikumi

14.2. Šis līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem viņu tiesības un pienākumus.

14.3. Pusēm ir jāinformē vienai otra 3 (trīs) darba dienu laikā par savu rekvizītu (nosaukuma, adreses, norēķinu rekvizītu un tml.) un Pušu kontaktpersonu maiņu rakstiski, apstiprinot ar parakstu. Šādā gadījumā atsevišķi Līguma grozījumi netiek gatavoti.

14.4.Šajā Līgumā neatrunātajos jautājumos Puses vadās no Latvijas Republikā spēkā esošajiem normatīvajiem aktiem.

14.5. Līgums sagatavots latviešu valodā 2 (divos) eksemplāros, no kuriem viens eksemplārs atrodas pie Pasūtītāja, bet otrs – pie Izpildītāja. Abiem Līguma eksemplāriem ir vienāds juridisks spēks.

14.6. Atklāta konkursa nolikums, Izpildītāja iesniegtais finanšu piedāvājums un Līguma pielikumi ir šā Līguma neatņemamas sastāvdaļas.

14.7. Līgumam ir pielikumi:

 1.pielikums – Pieteikums dalībai atklātā konkursā uz 1 lapas;

 2.pielikums - Finanšu piedāvājums uz 1 lapas;

 3.pielikums – Izpildītāja iesniegtie Darbu daudzumu saraksti - izmaksu tāmes uz 8 lapām.

15. Pušu rekvizīti UN PARAKSTI

|  |  |
| --- | --- |
| Pasūtītājs | Izpildītājs |
| Rucavas novada dome Reģistrācijas Nr.90000059230Juridiskā adrese: ‘’Pagastmāja’’, Rucava, Rucavas pagasts, Rucavas novads, LV-3477Tālr.634 67054, fax 634 61186E-pasts: dome@rucava.lvBanka: xxxxxxxxxxBankas kods: xxxxxxxKonta Nr. xxxxxxxxxxxPriekšsēdētājs \_\_\_\_\_\_\_\_\_J.Veits | SIA “A-Land”Reģistrācijas Nr. 52103037961Juridiskā adrese: Līvas iela 5, Liepāja,LV-3411Tālr.xxxxxxxE-pasts: xxxxxxxBanka: xxxxxxxxBankas kods: xxxxxxx Konta Nr. xxxxxxxxxx Valdes loceklis\_\_\_\_\_\_\_\_\_\_\_\_A.Šervinskis |